ΚΑΝΟΝΙΣΜΟΣ (ΕΟΚ) αριθ. 1709/93 ΤΗΣ ΕΠΙΤΡΟΠΗΣ της 29ης Ιουνίου 1993 για την προσαρμογή των τιμών και των ποσών που ορίζονται σε Ecu στον τομέα των σιτηρών μετά τις νομισματικές επανευθυγραμμίσεις που πραγματοποιήθηκαν κατά τη διάρκεια της περιόδου εμπορίας 1992/93

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (1),

τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου για τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (2), και ιδίως το άρθρο 9 παράγραφος 1,

τον κανονισμό (ΕΟΚ) αριθ. 3824/92 της Επιτροπής της 28ης Δεκεμβρίου 1992 για καθορισμό των οριζομένων σε Ecu τιμών και ποσών που πρέπει να τροποποιηθούν λόγω των νομισματικών επανευθυγραμμίσεων (3), όπως τροποποιήθηκε τελευταία από τον κανονισμό (ΕΟΚ) αριθ. 1330/93 (4), και ιδίως το άρθρο 2,

Εκτιμώντας:

ότι με το άρθρο 1 του κανονισμού (ΕΟΚ) αριθ. 3820/92 της Επιτροπής της 28ης Δεκεμβρίου 1992 για τη θέσπιση μεταβατικών μέτρων ενόψει της εφαρμογής των προβλεπόμενων στον κανονισμό (ΕΟΚ) αριθ. 3813/92 του Συμβουλίου γεωργονομισματικών διατάξεων (5), θεσπίζεται αντιστοιχία ανάμεσα στις διατάξεις του γεωργονομισματικού καθεστώτος που εφαρμόζεται από την 1η Ιανουαρίου 1993 και εκείνου που εφαρμοζόταν προηγουμένως-

ότι ο κανονισμός (ΕΟΚ) αριθ. 3824/92 θεσπίζει τον πίνακα τιμών και των ποσών στον τομέα των σιτηρών που επηρεάζονται από το συντελεστή μείωσης 1,013088 ο οποίος ορίζεται από τον κανονισμό (ΕΟΚ) αριθ. 537/93 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 1331/93 (7), αρχής γενομένης από την έναρξη της περιόδου εμπορίας 1993/94, στο πλαίσιο του καθεστώτος αυτόματης κατάργησης των αρνητικών νομισματικών διαφορών- ότι το άρθρο 2 του κανονισμού (ΕΟΚ) αριθ. 3824/92 προβλέπει να καταστεί ακριβή η μείωση των τιμών και ποσών που προκύπτουν από αυτό για κάθε ενδιαφερόμενο τομέα και να καθοριστεί η αξία των μειωμένων αυτών τιμών και ποσών- ότι οι τιμές μείωσης, οι ενδεικτικές τιμές και οι τιμές κατωφλίου των σιτηρών καθώς και η μέγιστη τιμή για το άμυλο γεωμήλων ορίστηκαν με τον κανονισμό (ΕΟΚ) αριθ. 1766/92 για περίοδο απροσδιορίστου διάρκειας-

ότι οι τιμές κατωφλίου των αλεύρων, σιμιγδαλιών και πλιγουριών σιτηρών ορίζονται με τον κανονισμό (ΕΟΚ) αριθ. 1581/93 της Επιτροπής (8), ο οποίος καθορίζει για την περίοδο εμπορίας 1993/94 τις τιμές κατωφλίου για ορισμένες κατηγορίες αλεύρων, σιμιγδαλιών και πλιγουριών σιτηρών, λαμβάνοντας υπόψη το συντελεστή μείωσης-

ότι ο κανονισμός (ΕΟΚ) αριθ. 1019/93 της Επιτροπής (9), ορίζει το ποσό της πριμοδότησης που καταβάλλεται στους παραγωγούς αμύλου γεωμήλων στη διάρκεια της περιόδου εμπορίας 1993/94-

ότι οι ειδικές ενισχύσεις που χορηγούνται στην Πορτογαλία, στον τομέα των σιτηρών, ορίζονται με τον κανονισμό (ΕΟΚ) αριθ. 738/93 του Συμβουλίου της 17ης Μαρτίου 1993 για την τροποποίηση του μεταβατικού καθεστώτος της κοινής οργάνωσης αγοράς για τα σιτηρά και για το ρύζι στην Πορτογαλία το οποίο προβλέπεται από τον κανονισμό (ΕΟΚ) αριθ. 3653/90 (10)-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι τιμές και τα ποσά τα οποία ορίζονται σε Ecu στον τομεά των σιτηρών, διαιρούμενα με το συντελεστή 1,013088, ορίζονται όπως αναφέρεται στα παραρτήματα Ι και ΙΙ.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Ιουνίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 181 της 1. 7. 1992, σ. 21.

(2) ΕΕ αριθ. L 387 της 31. 12. 1992, σ. 1.

(3) ΕΕ αριθ. L 387 της 31. 12. 1992, σ. 29.

(4) ΕΕ αριθ. L 132 της 29. 5. 1993, σ. 113.

(5) ΕΕ αριθ. L 387 της 31. 12. 1992, σ. 22.

(6) ΕΕ αριθ. L 57 της 10. 3. 1993, σ. 18.

(7) ΕΕ αριθ. L 132 της 29. 5. 1993, σ. 114.

(8) ΕΕ αριθ. L 152 της 24. 6. 1993, σ. 16.

(9) Βλέπε σελίδα 84 της παρούσας Επίσημης Εφημερίδας.

(10) ΕΕ αριθ. L 77 της 31. 3. 1993, σ. 1.

ΠΑΡΑΡΤΗΜΑ I

ΣΙΤΗΡΑ Τομέας σιτηρών (σε Ecu/τόνο)

/* ΠΙΝΑΚΕΣ: δείτε Ε.Ε. */

Τομέας των αμυλοειδών (σε Ecu/τόνο)

/* ΠΙΝΑΚΕΣ: δείτε Ε.Ε. */

ΠΑΡΑΡΤΗΜΑ ΙΙ

Ειδικές ενισχύσεις που χορηγούνται στην Πορτογαλία [Κανονισμός (ΕΟΚ) αριθ. 3653/90]

/* ΠΙΝΑΚΕΣ: δείτε Ε.Ε. */